Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
Základy procesného riadenia IT systémov

								Ing. Ivan Stankovský, CSc.
									Riaditeľ
								Štátny inštitút odborného vzdelávania  								Bellova 54/A, 837 63 Bratislava
Názov vzdelávacieho programu:
Základy procesného riadenia IT systémov
Zdôvodnenie vzdelávacieho programu:
V dokumente Koncepcia informatizácie a digitalizácie v rezorte školstva s výhľadom do roku 2020 sa uvádza: „Svet sa viac prepája, globalizuje, kybernetizuje, virtualizuje, digitalizuje a jeho komplexita rastie. Digitálne technológie a nové médiá čoraz výraznejšie prenikajú do rôznych oblastí života. Stali sa štandardom vo vzdelávaní, v priestore vedy a výskumu, využívajú sa aj v práci s mládežou, ale aj v športe už v mnohých vyspelých krajinách. Ich zavádzanie vyžaduje systematickú a komplexnú podporu zameranú nielen na správnu prax ich využitia, ale aj na meniace sa životné a aj učebné štýly spoločnosti“.
Medzi špecifické ciele v tomto dokumente patria:
4.1.	zvyšovanie kompetencií kladené digitálnym vekom na strane pedagogických a odborných zamestnancov, detí, žiakov a študentov, vysokoškolských učiteľov,  výskumných a vedeckých pracovníkov,
4.3.	skvalitnenie metodickej podpory pedagogických a odborných zamestnancov pri využívaní digitálnych technológií v edukačnom procese
V dokumente Stratégia informatizácie regionálneho školstva sú medzi špecifickými cieľmi pre pilier ľudské zdroje zaradené aj tieto ciele:
•	koncepčne riešiť personálne zabezpečenie v oblasti IKT zabezpečením špecialistov, správcov sietí, poradcov pre e-vzdelávanie, tútorov e-learningu, ale i tvorcov edukačných programov a materiálov z radov učiteľov
•	zabezpečiť prípravu absolventov s úplným stredným odborným vzdelaním pre správcovstvo malých lokálnych sietí, 
•	pomáhať učiteľom vo využívaní IKT v rôznych predmetoch pri príprave vyučovania a v  pedagogickom procese s podporou poradcu pre e-vzdelávanie v škole.
Vysokoškolské a odborné pracoviská zaznamenávajú dopyt aj zo strany učiteľov SOŠ. Dlhšiu dobu sa obracajú na odborníkov z praxe s otázkou možnosti absolvovania odborných konzultácii, či externých prednášok na konkrétne témy z trendov vývoja informačných a komunikačných technológií, aby čerpali poznatky z praktickej oblasti, a implementovali ich do vyučovacej roviny.
Druh kontinuálneho vzdelávania:
aktualizačné vzdelávanie
Forma kontinuálneho vzdelávania:
Prezenčná forma s praktickými cvičeniami

Hlavný cieľ:
Vzdelávací program ponúka učiteľom SOŠ získanie praktickej skúsenosti so základným princípom riadenia rozsiahlych IT infraštruktúr, a to pomocou IT procesov a procesných knižníc. Počas štúdia získa účastník vedomosti a zručnosti ako pracovať so životným cyklom IT služby, teda od jej návrhu cez nasadenie do ostrej prevádzky až po jej zlepšovanie, a to tak, aby nedochádzalo k problémom medzi už navrhnutými službami a službami, ktoré sú plánované do budúcnosti. Účastník vyskúša detekovanie problémov, čítanie záznamov o chybách, odstraňovanie vzniknutých problémov, rozhodovanie o trvalom odstraňovaní chýb alebo o ich dočasnom, či trvalom zachovaní v infraštruktúre. Účastníci budú môcť simulovať rôzne stavy služieb. Na vzorových príkladoch sa naučia obnoviť prevádzku služby, a to čo najrýchlejšie pri súčasnej minimalizácií dôsledkov výpadku služby na prevádzku, zmenšiť dôsledky dopadu incidentu, zvýšiť spokojnosť zákazníkov a používateľov. Program sa bude realizovať tak, aby umožnil využívať vzdelávanie formou skupinovej práce účastníkov za koordinácie a metodického vedenia lektora
Špecifické ciele:
•	aktualizovať poznatky z problematiky návrhu a nasadenia IT do ostrej prevádzky
•	rozšíriť znalosti z infraštruktúry IT systému a jej fungovania v prevádzke
•	oboznámiť sa so špecifikami riešenia problémových stavov a zásadami rozhodovania
•	prehĺbiť znalosti o možnostiach riešenia incidentov a výpadkov služieb
•	aktualizovať znalosti práce s cloudovými riešeniami
•	posilniť kompetenciu konfigurovať a administrovať LAN i WAN siete
•	posilnenie kompetencie pre získanie konkrétnych výstupov práce študentov vo vyučovacom procese
Obsah vzdelávacieho programu:
Téma	Forma	Rozsah	
IT služba a riadenie IT služieb	prezenčná	6 h	
•	základné pojmy, charakteristiky, životný cyklus
•	proces, rola, zodpovednosť, RACI matica
•	generické koncepcie a modely			
Základné procesy prevádzky IT služieb	prezenčná	10 h	
•	udalosti, poruchy, problémy
•	závažnosť poruchy, známe chyby a ich využitie pre efektívnejšie riadenie IT prevádzky			
Základné funkcie a roly v riadení prevádzky IT služieb	prezenčná	10 h	
•	service desk, práca so žiadosťou zákazníka, (SPOC – single point of contact)
•	technický prevádzkový manažment
•	riadenie IT prevádzky so zohľadnením rozsiahlych infraštruktúr			
Základné procesy prechodu IT služby do prevádzky	prezenčná	12 h	
•	zmeny, konfigurácie
•	vydania a nasadenia			
Základné procesy zlepšovania IT služieb		12 h	
•	Demingov cyklus (PDCA cyklus), kritické faktory úspešnosti
•	kľúčové indikátory výkonnosti a ich kontext
•	metódy zberu a analýzy problémov			
Konzultácia na prezentáciu spracovávaných riešení s lektorom	prezenčná	6 h	
•	simulácia procesov v rámci projektového zadania a návrh riešení/opatrení s implementáciou			
Spolu		56 h	
Profil absolventa:
•	Absolvent vzdelávacieho programu si osvojí princípy riadenia rozsiahlych IT infraštruktúr pomocou sady IT procesov, ktorá zodpovedá knižnici ITIL v3
•	Absolvent bude schopný deterministicky detekovať problémy, čítať záznamy o chybách, odstraňovať vzniknuté problémy, rozhodovať o trvalom odstraňovaní chýb alebo o ich dočasnom, či trvalom zachovaní v infraštruktúre
•	Absolvent zvládne identifikovať kritické miesta v infraštruktúre/procesoch a navrhnúť vhodné metódy ich modifikácie, prípadne optimalizácie,
•	Absolvent si osvojí využívanie vhodnej terminológie využívaných v IT službách a riadení procesov
Rozsah vzdelávacieho programu:
56 hodín, všetky prezenčne
Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória: učiteľ
Podkategória:	
učiteľ pre nižšie stredné odborné vzdelávanie , stredné odborné vzdelávanie a   úplné stredné odborné vzdelávanie 
Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou 
Kariérová pozícia: nešpecifikovaná

Vyučovací predmet:
	Predmety zamerané na informatiku, informačné technológie
Podmienky pre zaradenie uchádzačov:
	Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie odborných elektrotechnických alebo strojárskych predmetov v súlade s vyhláškou MŠ SR č. 437/2009 Z. z. 
-	Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ 
-	Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi 
Spôsob ukončovania a požiadavky na ukončovanie:
-	účasť aspoň 80% na vzdelávacom programe
-	prezentácia pred účastníkmi a lektorom 
Témy prezentácie: 
 prezentácia/simulácia procesov v rámci projektového zadania s využitím a implementáciu poznatkov z procesného riadenia (príklad z praxe)
Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov – Ing. Miroslav Michalko, PhD., Katedra počítačov a informatiky, TU Košice
Lektori vzdelávacieho programu:
	Lektori v centrách odborného vzdelávania so zodpovedajúcim zameraním, lektori v ústavoch ďalšieho vzdelávania univerzít s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci IT firiem s minimálne trojročnou praxou v odbore a lektorskou praxou.
Finančné, materiálne zabezpečenie:
Všetky náklady účastníka vzdelávania hradí vysielajúca organizácia, resp. účastník sám.
Materiálne, technické a informačné zabezpečenie:
Počítač a dataprojektor pre lektora
Počítač pre každého účastníka vzdelávania s pripojením do siete Internet a nainštalovaným OS, s dostatočným hardvérovým vybavením.
Vzdelávanie sa bude realizovať v priestoroch organizácií, ktoré boli po personálnej, materiálnej a technickej stránke schválené garantom vzdelávania.
Učebné zdroje budú spracované garantom a lektormi vzdelávania.
Návrh počtu kreditov:
13 kreditov
	11 kreditov za absolvovanie aktualizačného vzdelávania
	2 kredity za absolvovanie záverečnej prezentácie pred lektorom a účastníkmi vzdelávania